Կարճ ելույթով հանդես եկավ նաեւ ՀԺԿ ղեկավար Ստեփան Դեմիրճյանը. «Երկրի կայուն զարգացումն ապահովելու համար անհրաժեշտ է կարգավորել հակամարտությունները հարեւան երկրների հետ՝ իհարկե ոչ ի հաշիվ մեր ազգային արժանապատվության, եւ լուծել մեր ներքին խնդիրները, չեզոքացնել ներքին սպառնալիքները: Խաղաղության հաստատման հետ միասին պետք է իրականացվի երկրում արդարության հաստատման ծրագիր: Ապրիլի 2-ին մենք պետք է թույլ չտանք, որ պատահական մարդիկ կեղծիքով, կաշառքով հայտնվեն խորհրդարանում: Սա մեր երկրի ապագայի հարցն է, մեր երեխաների ապագայի հարցն է, ապրիլի 2-ին մենք հնարավորություն ունենք փոխելու իրավիճակը մեր երկրում եւ այդ հնարավորությունը մենք պետք է օգտագործենք»,- ասաց Դեմիրճյանը: